钦定古今图书集成/明伦汇编/人事典/第104卷 > 《适吴诗》梁·鸿
## 钦定古今图书集成/明伦汇编/人事典/第104卷 > 《适吴诗》梁·鸿

《汉书》曰：鸿易姓运期，名燿，字侯光，与妻子居齐鲁之间。有顷，又去适吴。将行，作诗曰：

逝旧邦兮遐征，将遥集兮东南。心惙怛兮伤悴，忘菲
菲兮升降。欲乘策兮纵迈，疾吾俗兮作谗。竞举枉兮
措直，咸先佞兮唌唌，固靡惭兮独建。冀异州兮尚贤。
聊逍遥兮遨嬉，缵仲尼兮周流。傥云睹兮我悦，遂舍
车兮即浮。过季札兮延陵，求鲁连兮海隅。虽不察兮
光貌，幸神灵兮与休。惟季春兮华阜，麦含英兮方秀。
哀茂时兮逾迈。愍芳香兮日臭，悼我心兮不获，长委
结兮焉究。口嚣嚣兮余讪，嗟恇恇兮谁留。